Lietuvos Respublikos diplomatinių atstovybių ir konsulinių įstaigų ekonominių funkcijų vykdymo taisyklių

1 priedas

**(Aktualios ekonominės informacijos suvestinės forma)**

**LR ambasada Suomijoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

\_\_\_\_\_\_\_\_\_\_\_2023-04.08-14\_\_\_\_\_\_\_\_\_

(Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Aktuali informacija |
| 23-04-05 | 2023 m. ženkliai augs viešojo sektoriaus deficitas. | <https://www.is.fi/taloussanomat/art-2000009502376.html> | Naujausios "Pellervo Economic Research" (PTT) prognozėmis, FI ekonomikos laukia sunkūs laikai, nes šalies valstybės biudžeto deficitas 2023 m. gerokai didės, daugiausia dėl prastėjančių ekonominių sąlygų ir didėjančių socialinių bei sveikatos priežiūros išlaidų. Nors tikimasi, kad 2024 m. ekonomika pradės atsigauti, PTT prognozuoja, kad valstybės biudžeto deficitas išliks didelis ir sieks beveik 3 % nuo BVP. Dėl sumažėjusių statybų ir sulėtėjusio vartojimo augimo, privatus vartojimas šiemet sumažės 1,4 %. PTT prognozuoja, kad infliacija turėtų sulėtėti ir, kad visus metus infliacija laikysis ~4,8 %, vietoje 2022 m. buvusios 7,1 %. Prognozuojama, kad 2023 m. užimtumas sumažės 13.000, o 2024 m. – 30.000 žmonių. PTT generalinis direktorius Markus Lahtinen teigia, kad naujoji vyriausybė privalės pažaboti socialinių ir sveikatos priežiūros išlaidų augimą ir per naujojo parlamento kadenciją įgyvendinti 4 mlrd. EUR valdžios sektoriaus finansų koregavimą. |
| 23-04-11 | FI kuriama FINCoVac koronos vakcina į nosį. | <https://www.kauppalehti.fi/uutiset/suomalainen-nenaan-annettava-koronarokote-etenee-pian-kliinisiin-kokeisiin-nayttaisi-tehoavan-nykyvariantteihin/1239dbcc-927c-4426-ae26-59c58b656883> | FI tebekuriama FINCoVac koronos vakcina į nosį. Kaip ir planuota šiais metais bus atliekami klinikiniai tyrimai. Pasiruošimas jiems prasidėjo šį pavasarį. Tyrimų su gyvūnais metu įrodyta, kad vakcina veiksminga ir saugi. Panašu, kad ši vakcina suteiks platesnį imuninį atsaką nei skiepijama vakcina į raumenį. Naudojant FINCoVac vakciną, nosiaryklės ląstelės gali būti užprogramuotos gaminti SARS-CoV-2 viruso smaigalio baltymą, sukeliantį imuninį atsaką nosiaryklėje, kuris apsaugo nuo infekcijos. Tikslas – pradėti nosies purškalo vakcinos klinikinius tyrimus Helsinkio ir Kuopio universitetinėse ligoninėse. Pirmajame etape tyrime dalyvaus apie šimtas žmonių, o antrajame etape - jau keli šimtai. |
| 23-04-11 | Balandžio pabaigoje baigs galioti PVM lengvata už elektrą. Vietoje 10% PVM vėl bus 24%.  | <https://www.hs.fi/talous/art-2000009509460.html> | Balandžio pabaigoje nustos galioti PVM lengvata už elektrą. Jei per rudens energetinę krizę fiksuotų kainų terminuotų elektros tiekimo sutarčių rinkoje buvo beveik nebelikę, tai šiuo metu elektrą tiekiančios įmonės ima jas vėl siūlyti. Terminuotų sutarčių kainų diapazonas jau dabar smarkiai skiriasi: pigiausia elektra ~ 10 cnt. už KW/h, o brangiausia daugiau nei dvigubai. Po energetikos krizės į rinką pateko ir išskirtinai trumpalaikės sutartys, kuriose fiksuota kaina galioja tik, pvz., gegužės–liepos mėn. Šiuo metu "Gnp Energia" siūlo pigiausią terminuotą, bet ne trumpesnę kaip vienerių metų trukmės sutartį. Pagal 2-jų metų sutartį elektros energija balandį kainuoja apie 9,5 cnt. už KW/h. Gegužę, pasibaigus PVM lengvatos taikymui už elektrą, kaina kils iki maždaug 10,7 cento už KW/h (Vyriausybė buvo sumažinusi el. PVM nuo 24% iki 10% gruodžio-balandžio mėn. laikotarpiui). |
| 23-04-11 | Suomijos banko prezidentas Olli Rehn išrinktas pirmuoju Europos sisteminės rizikos valdybos pirmininko pavaduotoju. | <https://www.hs.fi/talous/art-2000009512818.html> <https://www.suomenpankki.fi/en/media-and-publications/releases/2023/governor-olli-rehn-elected-vice-chair-of-european-systemic-risk-board/> | FI banko prezidentas Olli Rehn išrinktas pirmuoju Europos sisteminės rizikos valdybos pirmininko pavaduotoju. Apie atranką pranešimuose spaudai skelbia Sisteminės rizikos komitetas ir Suomijos bankas. Atranką vykdė nacionaliniai balso teisę turintys valdybos komiteto nariai. O. Rehn pakeitė buvusį SE centrinio banko valdytoją Stefan Ingves. Metų sandūroje jis paliko savo pareigas SE banke. Komitetui pirmininkauja Europos Centrinio Banko pirmininkė Christine Lagarde. |
| 23-04-11 | Kotkos ir Haminos regione kartu su Kinijos įmonėmis jau planuojamos dvi baterijų pramonės gamyklos. | <https://www.hs.fi/talous/art-2000009498579.html><https://www.pkank.fi/uutiset/akkumateriaalitehtaan-sijoittumista-valmistellaan-kotkassa-6.19.20625.c3bfab10c0> <https://www.hs.fi/talous/art-2000009514523.html> | Bendrovės "Suomen Malmijalostus Oy" dukterinė įmonė "Finnish Battery Chemicals" kartu su verslo partneriais planuoja statyti Keltakallio mieste gamyklą gaminsiančią katodinių elementų medžiagas ir Haminos uoste, gaminsiančią ličio jonų akumuliatorių sudėtines dalis. Kotka-Hamina regionas vystomas kaip svarbus tarptautinis akumuliatorinių baterijų klasteris. Ten jau ruošiama reikalinga vieta ir infrastruktūra siekiant sukurti konkurencingą ir tvarią akumuliatorių pramonę. Kotkoje laukiama iki 4-rių mlrd. EUR investicijų į ak. baterijų gamyklą. Su „potencialiu investuotoju“ jau pasirašytas ketinimų protokolas, tačiau jo vardas dar neskelbiamas. Prognozuojama, kad iš pradžių šiose regiono gamyklose galėtų būti sukurta iki 400 darbo vietų. Kotkos-Haminos regionas taip pat intensyviai investuoja į šios srities įgūdžių vystymą. Pietryčių FI taikomųjų mokslų universiteto ir Pietų Kymenlaakso profesinės mokyklos siūlo visapusiškai baterijų sektoriaus įmonių poreikius atitinkančius mokymus. |
| 23-04-12 | Susisiekimo ministerija paskelbė ataskaitą apie europinės vėžės įvedimo Suomijoje galimybes ir pasekmes. | <https://lvm.fi/-/selvitys-raideleveyden-muuttaminen-ei-olisi-kannattavaa> | Susisiekimo ministerija paskelbė ataskaitą apie europinės vėžės klojimo FI galimybes ir pasekmes. Remiantis preliminariais tyrimo duomenimis, svarstomų galimybių kaštai, palyginti su tikėtina nauda, yra pernelyg dideli. Anot tyrimo, galimi pokyčiai turi būti vertinami pvz. tiekimų saugumo ir kt. stambių investicijų į infrastruktūrą požiūriu. Šis atliktas tyrimas paremtas EK siūlymu įpareigojančiu be išimčių kloti naujus transeuropinių transporto tinklų TEN-T geležinkelių jungtis su europine vėže. Labiausiai naudinga būtų statyti naują magistralinę jungtį iš Helsinkio į Tornio miestą. Tuo tarpu viso geležinkelio tinklo pakeitimas europine vėže turėtu labiau negatyvių pasekmių negu naudos. Anot vertinimų, tokie pakeitimai turėtų negatyvų poveikį transporto aptarnavimui, ypač stambaus miško rastų pervežimams ir kt. pramonės šakoms. Jei europinės vėžės plotis bus taikomas labai plačiai, būtų naudingiau beveik visą geležinkelių tinklą pakeisti tuo pačiu vėžės pločiu. |
| 23-04-12 | Konservatorių partija atsisako anksčiau siūlyto sveikatos mokesčio. | <https://www.hs.fi/politiikka/art-2000009514051.html> | Konservatorių partija atsisakė anksčiau siūlyto „sveikatos mokesčio“. Koalicijos partijos parlamentaras Timo Heinonen įžvelgė problemų dėl prieš rinkimus jų pačių partijos pasiūlyto įvesti naują sveikatos apsaugos mokestį. Mokestis būtų buvęs taikomas saldžiam ir galbūt riebiam maistui. Savo alternatyviame biudžete konservatorių partija buvo apskaičiavusi, kad naujasis mokestis per metus būtų generavęs 300 mln. EUR ir šios lėšos būtų panaudotos mažinti pajamų mokestį.  |
| 23-04-13 | Suomijos valstybinė energetikos bendrovė "Fortum" įsivėlė į teisinius ginčus su DK bendrove "Vestas" dėl sankcijų Rusijai pasekmių. | <https://www.hs.fi/talous/art-2000009516143.html> <https://www.kauppalehti.fi/uutiset/fortum-ei-riko-venaja-sanktioita-omistajaohjauksesta-viiltava-viesti-olen-hammastynyt-tanskalaisten-tyylista/575d430a-0d18-43c1-a856-5dfdfa9aedcd> | FI valstybinė energetikos bendrovė "Fortum" įsivėlė į teisinius ginčus su DK bendrove "Vestas". Vėjo jėgainių gamintojas "Vestas" apkaltino "Fortum" apeinant sankcijas RU. Pasak "Financial Times", ginčas susijęs su pretenzijomis, kurių vertė viršija 200 mln. EUR. "Fortum" kategoriškai neigia "Vestas" viešai paskelbtus neva melagingus teiginius ir pradėjo arbitražo procesą prieš "Vestas" Stokholme. "Fortum" ir "Vestas" ginčas susijęs dėl daugiau negu 50 vėjo jėgainių, kurios turėjo būti pastatytos įgyvendinant kelis vėjo jėgainių parkų projektus RU. Pasak "Fortum", bendrovė jau buvo atlikusi didelius avansinius mokėjimus "Vestas" už projektus, kurių "Vestas" neįvykdė bei atsisakė grąžinti avansinius mokėjimus bei kitas su projektu susijusias išlaidas. |
| 23-04-13 | Baigti paskutiniai trečiojo "Olkiluo" AE reaktoriaus bandymai. | <https://www.hs.fi/talous/art-2000009516219.html> <https://uutiset.tvo.fi/g/l/345776/80423354/2415533/2652/1012/1> | Baigtas paskutinis "Olkiluoto" AE 3-ojo reaktoriaus („O-3“) darbo banduomuoju režimu testavimas. Reguliari elektros gamyba turėtų prasidėti 04.17. TVO komunikacijos vadovė Johanna Aho teigė, kad bandymo metu galia buvo sumažinta iki 35% galios. Pradėjus reguliarią elektros energijos gamyba „O-3“ reaktoriumi, ji sudarys ~14% visos FI pagaminamos elektros energijos. Pridėjus abiejų Olkiluoto AE reaktorių, veikiančių jau daugiau negu 40 m., ši vakarinėje FI pakrantėje esanti jėgainė gamins ~30 % visos FI elektros energijos. O, įtraukus dar ir abiejų Loviisa AE reaktorių gamybą, branduolinė energetika FI sudarys 40% visos pagaminamos elektros energijos.  |
| 23-04-13 | Švedijos bendrovė OX2 planuoja statyti didelę saulės elektrinę Suomijoje. | <https://www.hs.fi/talous/art-2000009516900.html> | SE energetikos bendrovė OX2 planuoja FI statyti 2 pramoninio lygio saulės elektrines. Jos būtų statomos Kauhajoki, pietų Ostrobotnijoje ir Loimaa, pietvakarių FI. Investicijų sumos kol kas neatskleidžiamos. Tikimasi statybų pradžia 2-4 m. bėgyje. Kauhajoki OX2 projekto pajėgumas bus ~500 MW, o metinė energijos gamyba turėtų siekti ~460 GW/h. Tuo tarpu Loimaa planuojamo "Keinusuo" projekto pajėgumas bus ~60 MW, o metinė el. energijos gamyba sieks ~59 GW/h. Per pastaruosius metus kelios energetikos bendrovės paskelbė apie saulės energetikos projektus FI. Helsinkio miesto energetikos bendrovė "Helen" kovą paskelbė, kad 2024 m. statys 10 MW galios saulės elektrinę Lohja miesto Kirkniemy rajone. Pirmoji „Helen“ pramoninio lygio saulės elektrinė bus baigta šį pavasarį Nurmijärvi mieste. Savo ruožtu FR bendrovė "Neoen" 2022 m. liepą taip pat buvo skelbusi, kad tiria Pirkanmaa ir vakarų Uusimaa esančių vietovių tinkamumą saulės energijos gamybai. "OX2" verslo direktorius Saku-Matti Mäki teigia, kad FI turi labai geras galimybes tapti pramoninio lygio saulės energetikos pirmtake šiaurės Europoje. Jis tvirtina, kad saulės parkai ypač tinka FI, nes saulės spinduliuotė p. Suomijoje yra kaip ir vid. Europoje. Be to, FI klimatas yra palankus efektyviam saulės baterijų naudojimui. |
| 23-04-13 | JAV ambasadorius Suomijoje prognozuoja, kad FI narystė NATO padidins jos užsienio prekybą su JAV, paskatins investicijas bei sukurs naujų darbo vietų Suomijoje. | <https://www.hs.fi/talous/art-2000009515339.html> | Remiantis 04.13 paskelbta verslo tinklų asociacijos "Amcham Finland" apžvalga, JAV 2022 m. tapo didžiausia FI prekybos partnere. Didesnė prekyba vyko tik su SE. FI eksportas į JAV 2022 m augo 38,2%. Paslaugų eksportas per metus augo 9,7%, o prekių eksportas metų bėgyje– net 68%. Išskirtinai didelį prekių eksporto augimą nulėmė aukštesnės eksporto kainos, didelės miškininkystės produktų ir biokuro eksporto apimtys bei 1 mlrd. EUR vertės kruizinio laivo pristatymas iš Turku laivų statyklos į JAV. FI eksportas į JAV ketverius metus iš eilės procentine išraiška augo dviženkliais skaičiais. JAV bendrovės taip pat yra reikšmingos investuotojos į FI. Nuo 1990-ųjų m. tiesioginės investicijos iš JAV į FI padvigubėjo ir, remiantis "Amcham Finland" apžvalga, šalis dabar yra 2-as pagal dydį FI tiesioginių užsienio investicijų partneris. NATO narystės proceso metu FI sulaukė teigiamo viešumo JAV, ir dabar, anot JAV ambasadoriaus FI, daugelis JAV kompanijų FI laiko pozityvesne investicijų kryptimi nei anksčiau. |
| 23-04-13 | Valstybės valdomų įmonių akcijos sumenko milijardais EUR. Jų vertė biržoje 2022 m. susitraukė iki maždaug 30 mlrd., kai 2020 m. jų vertė siekė ~40 mlrd. EUR | <https://www.hs.fi/talous/art-2000009516742.html><https://vnk.fi/-/venajan-hyokkayssota-ja-energiakriisi-haastoivat-valtion-yhtiosalkkua-omaisuustuloja-valtiolle-1-4-miljardia-euroa> | FI vyriausybės pranešime spaudai informuojama, kad 2022 m. valstybė iš savo akcijų paketų bendrovėse iš viso buvo gavusi 1,4 mlrd. EUR pajamų. Šalies MP kanceliarijos vyresnysis patarėjas finansų klausimais Petri Vihervuori teigia, kad per pastarąjį dešimtmetį pajamos gautos iš valstybės įmonėse turimų akcijų svyravo tarp ~1-2 mlrd. EUR. 2022 m. pab. bendra visų valstybės turimų bendrovių akcijų vertė sudarė ~41 mlrd. (vietoje 47) EUR. Akcijų vertės pokyčio priežastis buvo ta, kad bendra valstybei priklausančių "Fortum" akcijų rinkos vertė 2022 m. sumažėjo ~5 mlrd. EUR. 2022 m. pab. valstybės tiesioginės nuosavybės vertė vertybinių popierių biržoje sudarė 22,4 (27,7) mlrd. EUR, o "Solidium" akcijų vertė – 7,9 (9,0) mlrd. EUR. Remiantis valdomos nuosavybės vertinimu, bendra nebiržinių akcijų vertė sudarė 10,4 (9,8) mlrd. EUR. ES sankcijos, įvestos dėl RU karinių veiksmų ir RU atsakomosios sankcijos taip pat atsispindėjo valstybės transporto ir logistikos įmonėse. Glžk. bendrovė VR nusprendė nutraukti traukinių eismą rytuose, o valst. skrydžių bendrovė "Finnair", uždarius RU oro erdvę, stengėsi įgyvendinti į Aziją orientuotą strategiją, t.y. skrydžiams į Aziją naudojami alternatyvūs maršrutai, kas neigiamai atsiliepė skrydžių laikui ir išlaidoms. 2022 m. pabaigoje valstybė turėjo akcijų 69-se bendrovėse. Visų valstybės valdomų ir "Solidium Oy" valdomų bendrovių apyvarta 2022 m. sudarė apie 144 (221) mlrd. EUR. Viso jose dirbo 299 000 (307 000) darbuotojų. |
| 23 -04-13 | Nuotaikos pramonėje lieka neaiškios, ypač dėl pasikeitusių tarptautinių investuotojų nuotaikų. | <https://www.hs.fi/talous/art-2000009501785.html><https://www.helsinkitimes.fi/business/23365-finnish-startups-raised-a-record-amount-of-funding-once-again.html> | 2022 m. FI pradedančiosios ir augančios įmonės iš investuotojų pritraukė rekordiškai didelį kapitalą. Bendra 2022 m. pritrauktų lėšų suma pasiekė 1,8 mlrd. EUR, palyginus su ~1,4 mlrd. EUR 2021 m. Vis dėlto nuotaikos pramonėje lieka neaiškios, ypač dėl pasikeitusių tarptautinių investuotojų nuotaikų. Statistikoje rinkos pokytis dar nėra matomas. Plūstantis iš užsienio kapitalas FI yra būtinas. Tarptautiniai investuotojai sudarė ~1,35 mlrd. EUR arba 75% viso finansavimo. Vien FI investuotojai negali skirti kelių dešimčių milijonų ar šimtų milijonų EUR finansavimo. FI rizikos kapitalo asociacijos generalinė direktorė Anne Horttanainen teigia, jog tam, kad vietiniai „startuoliai“ galėtų konkuruoti su pasaulinėje rinkoje veikiančiomis įmonėmis, į FI turi būti dar energingiau pritraukiami tarptautinės lėšos. |
| 23-04-14 | FI perdavė perdavė pirmininkavimą klimato kaitos koalicijoje Nyderlandams | <https://valtioneuvosto.fi/-/10623/suomen-puheenjohtajuus-valtiovarainministerien-ilmastokoalitiossa-paattyy> | 04 14 Finansų ministrų klimato kaitos koalicija tarėsi dėl žaliosios pertvarkos finansavimo ir dėl šalių finansų ministerijų vaidmens klimato srityje stiprinimo. FI iniciatyva ši koalicija buvo sudaryta 2019 m., kuriai FI pirmininkauja jau 2 kartą. FI pirmininkavimo metu koalicija sukūrė institucinį pagrindą ir tapo aktyvia tarptautine veikėja. Susitikime FI perdavė pirmininkavimą NL. FI pirmininkavimo metu koalicija išsiplėtė nuo 26 iki 84 valstybių. Šiuo metu šalių koalicijos narių bendras BVP sudaro 66% pasaulio BVP. |
| 23-04-14 | Nors bendras vartojimo kainų ir infliacijos augimas Suomijoje kiek lėtėjo, tačiau maisto produktų kainos kyla toliau. | <https://www.hs.fi/talous/art-2000009518636.html> <https://www.hs.fi/talous/art-2000009518750.html> | Nors skelbiama, kad vasario-kovo mėn. kainų augimo tempai ir infliacija mažėjo, vis dėlto, pasak FI StD, bendras vartojimo kainų augimas arba infliacija FI kovo mėnesį siekė 7,9% (vasarį - 8,8%). Maisto kainos ir toliau auga ženkliai (jo kainos pakilo 17,7% lyginant su tuo pačiu laikotarpiu 2022 m.). Nuo 2023 m. vasario iki kovo jo kainos pakilo 0,9%. Dabar maisto kainos net 20,4% aukštesnės nei 2022 m. sausį. |

Parengė Viktoras Gudavičius

Suderinta: LR Ambasadorius Suomijoje Giedrius Kazakevičius

Patarėjas Viktoras Gudavičius, Tel.:+358 40 801 0195, viktoras.gudavicius@urm.lt

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)